b'\n_START_ARTICLE_\nEvaluator (HSIN)\n_START_PARAGRAPH_\nEvaluator Hrvatskog saveza informati\xc4\x8dara koristi se na Hrvatskoj informati\xc4\x8dkoj olimpijadi, Hrvatskom otvorenom natjecanju u informatici, Juniorskoj hrvatskoj informati\xc4\x8dkoj olimpijadi te drugim natjecanjima i olimpijadama._NEWLINE_Natjecatelj rje\xc5\xa1ava zadatak na svom ra\xc4\x8dunalu te rje\xc5\xa1enje \xc5\xa1alje na evaluator.\n_START_SECTION_\nPovijest\n_START_PARAGRAPH_\nZna\xc4\x8dajno, evaluator se koristio na Me\xc4\x91unarodnoj informati\xc4\x8dkoj olimpijadi 2007._NEWLINE_Od 2004. do 2005. evaluator su razvijali Davor Bona\xc4\x8di i Luka Kalinov\xc4\x8di\xc4\x87, 2006. evaluator je razvijao Lovro Pu\xc5\xbear, a idu\xc4\x87e dvije godine evaluator su razvijali Goran Horak, Marko Ivankovi\xc4\x87 i Tomislav Novak.\n_START_SECTION_\nZna\xc4\x8dajke\n_START_PARAGRAPH_\nEvaluator se nalazi na operacijskom sustavu Linux. Na izvanmre\xc5\xbenim natjecanjima, preko evaluatora natjecatelj ima pristup pisa\xc4\x8du. Natjecatelj mo\xc5\xbee testirati svoja rje\xc5\xa1enja u evaluatorskom okru\xc5\xbeenju koriste\xc4\x87i su\xc4\x8delje za testiranje. Postoji i sustav za postavljanje upita, odnosno zahtjeva za poja\xc5\xa1njenje odre\xc4\x91enih elemenata zadataka. Ukoliko znanstveno povjerenstvo odlu\xc4\x8di svima najaviti poja\xc5\xa1njenje nekog zadatka, mo\xc5\xbee poslati obavijest svim natjecateljima._NEWLINE_Evaluator podr\xc5\xbeava programske jezike Java, Python 2, Python 3, Pascal, C i C++. Ako evaluator podr\xc5\xbeava ina\xc4\x8dicu C++-a noviju od C++99, natjecatelj ju mo\xc5\xbee koristiti i pomo\xc4\x87u padaju\xc4\x87eg izbornika ozna\xc4\x8diti u kojem programskom jeziku je rije\xc5\xa1io zadatak._NEWLINE_Postoji mogu\xc4\x87nost natjecanja s punim povratnim informacijama (engl. full feedback) koje natjecatelju daje broj bodova i uvid u sve test podatke tijekom natjecanja.'